कुनैबेला आफैं रोजगारी नपाएर विदेशिन बाध्य उनीहरूले खोलेको उद्योगमा अहिले ५ जनाले रोजगारी पाएका छन्। ‘उद्योगको अप्पर डिपार्टमा काम गर्नेले प्रतिघन्टा ४० रुपैयाँ र लास्टिङ डिपार्टमा काम गर्नेले प्रतिघन्टा ६० रुपैयाँ पाउँछन्,’ उनले भने, ‘बिस्तारै उद्योगको आम्दानी बढ्दै गएको छ।’ उनीहरूले जुत्ताका लागि आवश्यक पर्ने कच्चा पदार्थ फाइबर, इभा, सोललगायतका सामान इटहरी, दमक, विराटनगरलगायतका बजारबाट ल्याउने गरेका छन्। ‘कच्चा पदार्थ चाहिँ सबै बाहिरबाट ल्याउनुपर्छ, गाउँको कुनैपनि कच्चा पदार्थ यहाँ प्रयोग गरिँदैन,’ दीपकले भने।
